Diari Oficial de la Generalitat Valenciana


Sumari del DOGV 4132, del 21-11-2001 (2001/10262)

ORDRE de 10 d'octubre 2001, de la Conselleria de Cultura i Educació, per la qual es desestima la sol·licitud d'una tercera unitat d'Educació Preescolar i la seua transformació en Educació Infantil al centre privat San Juan de la Cruz d'Alacant.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4132

Data del DOGV
:   21-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10279


Data del document
:   10-10-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * ensenyament primari

ORDRE de 10 d'octubre 2001, de la Conselleria de Cultura i Educació, per la qual es desestima la sol·licitud d'una tercera unitat d'Educació Preescolar i la seua transformació en Educació Infantil al centre privat San Juan de la Cruz d'Alacant. [2001/10515]
  
L'expedient ha sigut iniciat a instància del titular del centre privat San Juan de la Cruz, número de codi 81474432, situat al carrer del General Espartero, 6, d'Alacant, que sol·licita l'autorització d'una unitat més d'Educació Preescolar i la seua transformació en Educació Infantil, II Cicle.
  
Atés l'informe desfavorable de la Unitat Tècnica, en el qual, després de la visita al mencionat centre, es comprova que les obres havien sigut totalment finalitzades, però que no obstant l'escala d'accés a la tercera aula d'Educació Infantil és molt perillosa, ja que es molt irregular, amb una amplària de entre 70 i 80 centímetres i que en els escalons no cap un peu normal, el que suposa un greu perill d'ensopegar i la conseguent caiguda.
  
Atés que de les al·legacions presentades pel titular del centre San Juan de la Cruz d'Alacant, com a contestació a l'informe desfavorable adés citat, no es desprén cap modificació substancial del fet de la perillositat de l'escala d'accés a la nova unitat sol·licitada.
  
Atés que no es pot prendre en consideració la sol·licitud d'autorització amb caràcter provisional, mentre hi haja el Primer Cicle d'ESO, ja que no hi escau la mencionada possibilitat per la legislació vigent.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Vist l'article 5 del Reial Decret 1004/1991, de 14 de juny, sobre condicions de habitabilitat i seguretat del centres docents.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Desestimar la sol·licitud per a impartir la 3a unitat d'Educació Preescolar i la seua transformació en Educació Infantil II Cicle, al centre privat San Juan de la Cruz, d'Alacant, numero de codi 75295862
  
DISPOSICIÓ ADDICIONAL
  
La present ordre donarà lloc a la corresponent inscripció de la modificació de l'autorització en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura Educació i Ciència, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 10 d'octubre de 2001
  
El conseller de Cultura i Educació
  
MANUEL TARANCÓN FANDOS